cyanic-selkie/wikianc huggingface dataset:
วิทยาลัยการจัดการระบบสุขภาพ มหาวิทยาลัยนเรศวร
มหาวิทยาลัยนเรศวร โดยการริเริ่มของ ศ.ดร.สุจินต์ จินายน อธิการบดี จึงได้เสนอสภามหาวิทยาลัยให้มีการจัดตั้งวิทยาลัยการจัดการระบบสุขภาพขึ้นเพื่อพัฒนาทรัพยากรมนุษย์และสร้างองค์ความรู้ ซึ่งจำเป็นต้องใช้ศาสตร์ในหลากหลายสาขาวิชาร่วมกันในลักษณะของการบูรณาการ รวมถึงเป็นกลไกทางวิชาการในการสนับสนุนการแลกเปลี่ยนเรียนรู้ด้านภาวะผู้นำ การจัดการและการอภิบาลระบบสุขภาพแนวใหม่ โดยใช้แนวคิด “พื้นที่เป็นฐาน ประชาชนเป็นศูนย์กลาง”  เพื่อการพัฒนาระบบสุขภาพของประเทศไทยให้มีความเข้มแข็ง ตอบสนองต่อปัญหาสุขภาพของประชาชนที่มีความซับซ้อนและเปลี่ยนแปลงอย่างรวดเร็วได้อย่างมีประสิทธิภาพ เป็นแบบอย่างให้กับนานาประเทศต่อไป
ประวัติ
วิทยาลัยการจัดการระบบสุขภาพ มีประวัติการก่อตั้ง ดังนี้
หลักสูตรการศึกษา
ปัจจุบัน วิทยาลัยการจัดการระบบสุขภาพ มหาวิทยาลัยนเรศวร จัดการเรียนการสอนในระดับบัณฑิตศึกษา ได้แก่
คัตสึระ ทาโร
เจ้า คัตสึระ ทาโร (桂太郎) เป็นนักการเมืองและนายพลของกองทัพจักรวรรดิญี่ปุ่น ซึ่งดำรงตำแหน่งนายกรัฐมนตรีญี่ปุ่นตั้งแต่ปี ค.ศ. 1901 ถึง ค.ศ. 1906 ครั้งที่สอง ค.ศ. 1908 ถึง ค.ศ. 1911 และครั้งที่สาม ค.ศ. 1912 ถึง ค.ศ. 1913
คัตสึระเป็นนายพลที่โดดเด่นในสงครามจีน-ญี่ปุ่นครั้งที่หนึ่งและเป็นกลุ่มเก็นโรในรัฐบาลเมจิ โดยดำรงตำแหน่งผู้สำเร็จราชการไต้หวันและรัฐมนตรีว่าการกระทรวงสงคราม คัตสึระได้รับแต่งตั้งให้เป็นนายกรัฐมนตรีในปี ค.ศ. 1901 ในตำแหน่งผู้สมัครรับเลือกตั้งจากฝ่ายทหาร และวางตนเป็นพวกอนุรักษ์นิยมนอกพรรคการเมือง การดำรงตำแหน่งนายกรัฐมนตรีสมัยที่ 1 และ 2 ของคัตสึระมีเหตุการณ์สำคัญหลายอย่างในประวัติศาสตร์ญี่ปุ่นสมัยใหม่รวมทั้งสงครามรัสเซีย-ญี่ปุ่น และการผนวกเกาหลี การเป็นนายกรัฐมนตรีสมัยที่ 3 ของคัตสึระได้จุดชนวนให้เกิดวิกฤตการเมืองไทโช เขาลาออกในอีกสามเดือนต่อมาภายหลังการลงมติไม่ไว้วางใจ
คัตสึระเป็นนายกรัฐมนตรีที่ดำรงตำแหน่งยาวนานที่สุดเป็นอันดับสองของญี่ปุ่นรองจากชินโซ อาเบะ ดำรงตำแหน่ง 2883 วันตลอดสามวาระตั้งแต่ปี ค.ศ. 1901 ถึง ค.ศ. 1913
อาชีพทหาร
รัฐบาลเมจิใหม่พิจารณาว่าคัตสึระมีความสามารถที่ยอดเยี่ยม ในปี ค.ศ. 1870 รัฐบาลได้ส่งเขาไปเยอรมนีเพื่อศึกษาวิทยาศาสตร์ทางการทหาร เขาทำหน้าที่เป็นทูตทหารที่สถานทูตญี่ปุ่นในเยอรมนีตั้งแต่ปี ค.ศ. 1875 ถึง ค.ศ. 1878 และอีกครั้งตั้งแต่ปี ค.ศ. 1884 ถึง ค.ศ. 1885 เมื่อเขากลับมาถึงญี่ปุ่นเขาได้เลื่อนยศเป็นพลตรี และดำรงตำแหน่งสำคัญหลายตำแหน่งในกองทัพจักรวรรดิญี่ปุ่น และในปี ค.ศ. 1886 เขาได้รับแต่งตั้งให้เป็นรัฐมนตรีช่วยว่าการกระทรวงการสงคราม
วัฏจักรการแทนที่กำแพงตา
วัฏจักรการแทนที่กำแพงตา (Eyewall replacement cycle) หรือเรียกอีกอย่างได้ว่า วัฏจักรกำแพงตาร่วมศูนย์กลาง (Concentric eyewall cycle) เป็นปรากฏการณ์ที่เกิดขึ้นตามธรรมชาติในพายุหมุนเขตร้อนที่มีความรุนแรง โดยทั่วไปจะเป็นพายุที่มีความเร็วลมมากกว่า 185 กม./ชม. เมื่อพายุหมุนเขตร้อนถึงความรุนแรงที่ระดับนี้ กำแพงตาจะหดตัวลง หรือจะมีขนาดเล็กลงพอสมควรแล้ว บางส่วนของแถบเมฆฝนด้านนอก (Outer rainband) อาจจะทวีกำลังแรงขึ้นและจัดระเบียบตัวเองเป็นวงแหวนเมฆฝนฟ้าคะนอง (Ring of thunderstorm) คือเป็นกำแพงที่ล้อมอยู่ด้านนอก ซึ่งจะค่อย ๆ เคลื่อนตัวเข้าหากำแพงตาที่อยู่ด้านใน และแย่งเอาโมเมนตัมเชิงมุมรวมถึงความชื้นที่จำเป็นต่อกำแพงตาด้านในไป เนื่องจากจุดที่ลมแรงที่สุดของพายุหมุนอยู่ภายในกำแพงตา ทำให้พายุหมุนเขตร้อนมักจะอ่อนกำลังลงในช่วงเวลานี้ ที่กำแพงด้านในนั้น "ถูกอุดตัน" จากกำแพงด้านนอก จนในที่สุด กำแพงตาด้านนอกจะเข้าแทนที่กำแพงตาด้านในโดยสมบูรณ์ และพายุอาจจะกลับขึ้นมาทวีกำลังอีกครั้งหนึ่ง
การค้นพบกระบวนการนี้มีผลบางส่วนในการสิ้นสุดลงของโครงการสตอร์มฟิวรีเพื่อทดลองการปรับเปลี่ยนพายุเฮอร์ริเคน โดยรัฐบาลสหรัฐ ซึ่งโครงการนี้ได้ทำการเร่งเร้าสภาพอากาศให้เกิดฝน (Cloud seeding) ที่ด้านนอกของกำแพงตา และได้ชัดแจ้งว่าเป็นสาเหตุทำให้เกิดการก่อตัวของกำแพงตาอันใหม่และการอ่อนกำลังลงของพายุ เมื่อได้ค้นพบแล้วว่ากระบวนการนี้เป็นกระบวนการตามธรรมชาติในการเปลี่ยนแปลงของพายุเฮอร์ริเคนเอง โครงการนี้จึงถูกล้มเลิกอย่างรวดเร็ว
เพชรในเพลง 2564
เพชรในเพลง 2564  กรมศิลปากร โดยสำนักวรรณกรรมและประวัติศาสตร์ ได้จัดกิจกรรมการประกวดเพลง “เพชรในเพลง” เนื่องในวันภาษาไทยแห่งชาติ เพื่อยกย่องบุคคลในวงการเพลงผู้มีผลงานดีเด่นด้านการใช้ภาษาไทย และสนับสนุนให้มีการสร้างสรรค์ผลงานอย่างมีคุณภาพ ทั้งการประพันธ์คำร้องและผู้ขับร้อง เนื่องจากเห็นว่าวงการเพลงเป็นวงการหนึ่งที่สะท้อนภาพและมีอิทธิพลต่อการใช้ภาษาไทยของเยาวชนและคนไทยในปัจจุบัน การพิจารณามอบรางวัลแก่นักร้อง นักแต่งเพลง ที่เป็นแบบอย่างในการใช้ภาษาไทย เพื่อเป็นขวัญและกำลังใจในการสร้างสรรค์ผลงานที่มีคุณภาพ จึงเท่ากับเป็นการส่งเสริมการใช้ภาษาไทยทางหนึ่ง สำหรับผลการประกวดเพลง (เพชรในเพลง) โดยกรมศิลปากร(ศก.) มีผู้ได้รับรางวัลทั้งสิ้น 19 รางวัล ดังนี้
การขับร้องเพลงเพื่อชีวิตหญิง
ทั้งนี้ กรมศิลปากรได้กำหนดจัดพิธีมอบรางวัลในวันภาษาไทยแห่งชาติ วันที่ 29 กรกฎาคม เป็นประจำทุกปี แต่เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ได้เพิ่มความรุนแรงเกิดการแพร่ระบาดระลอกใหม่ และยังไม่อาจกำหนดระยะเวลาสิ้นสุดได้แน่นอน ดังนั้น ในปีพุทธศักราช 2564 จึงงดจัดพิธีมอบรางวัล เพื่อป้องกันการแพร่ระบาดของโรคติดเชื้อดังกล่าว โดยเน้นรูปแบบออนไลน์ ซึ่งมีกิจกรรมประกอบด้วย การเผยแพร่คำปราศรัย และบันทึกเทปโทรทัศน์การจัดกิจกรรมต่างๆ เผยแพร่ทางสื่อโทรทัศน์และสื่อออนไลน์ และผลรางวัลเพชรในเพลง ปี พ.ศ. 2564 - 2565 มีพิธีมอบรางวัลในคราวเดียวกันในวันภาษาไทยแห่งชาติ พ.ศ. 2565
กี่ต๋อง
กี่ต๋อง คือ คนทรงในความเชื่อของจีน โดยธรรมเนียมของร่างทรงของเทพเจ้าจีนซึ่งจะลงมาประทับร่างม้าทรงเฉพาะทุก ๆ เทศกาลกินเจหรือในโอกาสสำคัญต่าง ๆ ตามแต่เทพเจ้าที่ประจำร่างม้าทรงนั้นจะลงมาประทับร่าง (กี่ต๋อง) แต่ก็มิใช้ว่าจะลงมาประทับได้ทุกวัน  เชื่อกันว่าการเข้าทรงของพระจีนเป็นการแสดงอิทธิฤทธิ์ของพระจีนและสามารถปัด เป่าสิ่งชั่วร้าย บันดาลความสุขให้แก่ผู้เคารพเลื่อมใสพระจีน
และเชื่อกันว่าผู้ที่เป็นม้าทรง (กี่ต๋อง) ของพระจีนได้ เป็นผู้มีบุญที่เทพเจ้าเลือกแล้ว แม้จะอยู่ไกลเพียงใด แต่อาการของคนจะเป็นม้าทรงจะออกมาเอง ชีวิต ของคนที่เป็นม้าทรงจะเกี่ยวข้องกับศาลเจ้าไปโดยปริยาย ม้าทรงแต่ละคนจะต้องมีพี่เลี้ยงอย่าน้อยสองถึงสามคน คือคนดูแลในเรื่องต่าง ๆ เช่น การใส่ต้อ การนำไปทำพิธีต่าง ๆ ถืออาวุธหรือสิ่งของ และม้าทรงจะต้องถือศีลกินเจ ไปทำความสะอาดศาลเจ้า เวลาศาลเจ้ามีงานวันเกิด (แซยิด) เทพเจ้าต่าง ๆ ก็ต้องเข้าร่วมงานไม่จำเป็นต้องไปประทับทรงแค่เข้ารวมในงานก็พอ และที่สำคัญม้าทรงมีหน้าที่เป็นตัวแทนของเทพเจ้าในการช่วยเหลือมนุษย์ เช่น คนป่วย คนมีเคราะห์ คนที่มีปัญหาทางจิตใจ ชีวิต ครอบครัว โดยรวมการเข้าทรงของ พระจีน จะมาช่วยขจัดปัดเป่าทุกข์ร้อน รักษาโรคภัยไข้เจ็บ บันดาลความเจริญรุ่งเรืองในการประกอบอาชีพ และอำนวยความเป็นสิริมงคลให้แก่ผู้ที่เคารพเลื่อมใส การแสดงอิทธิฤทธิ์ของพระจีน เมื่อพระจีนเข้าทรงแล้ว บางครั้งจะคว้าอาวุธ คู่มือ มีทั้งดาบจีน ง้าว ขวาน มีด เหล็กแหลม ลูกตุ้มเหล็ก เป็นต้น ออกมาร่ายรำ ฟาดฟัน ทิ่มแทงร่างกายตนเอง เช่น แก้ม ลิ้น แขน หน้าอก หลัง สีข้าง ตัดลิ้นออกมาเขียนยันต์เขียนฮู้ให้ผู้เคารพเลื่อมใสเก็บไว้เป็นสิริมงคล การกระทำของพระจีนม้าทรงจะไม่รู้สึกตัวไม่มีความเจ็บปวดซึ่งหลังจากพระ จีนออกจากการเข้าทรงแล้ว ร่างม้าทรงจะมีร่องรอยบาดแผลอยู่เพียงเล็กน้อย ซึ่งจะหายไปเองโดยใช้ยันต์ปิดไว้ ร่องรอยที่แก้มก็เพียงเอาเถ้าขี้ธูปอุดรูไว้ก็จะหายสนิท
การรับปรึกษาแก่ผู้เลื่อมใส โดยผู้ที่ต้องการความช่วยเหลือจะเล่าเรื่องของตนซึ่งพระจีนก็จะให้คำปรึกษา แนะนำ ชี้แนะวิธีปฏิบัติตามแก่กรณี ระหว่างทำพิธี จะมีการประโคม "ตัวก้อ" กลองใหญ่ "กิมก้อ" กลองเล็ก และโกก้อ "กลอง แห่ขบวน" และจุดประทัดอึกทึกเร้าใจอยู่ตลอดเวลา การออกจากร่างม้าทรง เมื่อเสร็จภารกิจ หรือตามเวลาอันสมควร พระจีนก็จะออกจากร่างม้าทรง โดยมีพี่เลี้ยงคอยช่วยเหลือ
เรือรบในกองทัพเรือไทย
อาวุธทหารราบของกองทัพเรือ
บทความที่เกี่ยวข้อง: รายชื่อยุทโธปกรณ์ในหน่วย บัญชาการนาวิกโยธิน, กองพันลาดตระเวน กองพลนาวิกโยธิน และ หน่วยบัญชาการสงครามพิเศษทางเรือ กองเรือยุทธการ
แผนการจัดซื้อ
กองทัพเรือไทยมีความพยายามที่จะจัดซื้อเรือดำน้ำเข้ามาเพื่อประจำการมานานหลายปีแล้ว โดยในเดือนมกราคม พ.ศ. 2560 สภานิติบัญญัติแห่งชาติได้อนุมัติงบประมาณ 13,500 ล้านบาท (383 ล้านเหรียญสหรัฐ) เพื่อซื้อเรือดำน้ำ S26T ของจีน 1 ลำ ซึ่งเป็นแบบของเรือชั้นหยวน หรือเรือดำน้ำแบบ 039เอ ของจีน. เรือดำน้ำ S26T ขับเคลื่อนด้วยเครื่องยนต์ดีเซล มีระวางขับน้ำ 2,400–3,000 ตัน ซึ่งเรือลำนี้คาดว่าจะเป็นเรือลำแรกที่จะได้รับจากคำสั่งซื้อทั้งหมด 3 ลำ มูลค่า 1 พันล้านเหรียญสหรัฐ ซึ่งคณะรัฐมนตรีได้อนุมัติให้มีการจัดซื้อเรือดำน้ำลำแรก เมื่อวันที่ 18 เมษายน พ.ศ. 2560 วงเงิน 1.35 หมื่นล้านบาท (393 ล้านเหรียญสหรัฐ) ซึ่งรวมทั้งระบบอาวุธ อะไหล่ และการถ่ายทอดเทคโนโลยี โดยคาดว่าจะส่งมอบลำแรกให้ได้ในปี พ.ศ. 2566
กองเรือดำน้ำของกองทัพเรือไทย ได้ทำการฝึกปฏิบัติการในเยอรมนีและเกาหลีใต้ ทั้งที่กองทัพเรือไทยนั้นไม่มีเรือดำน้ำประจำการในปัจจุบัน ซึ่งเรือดำน้ำลำสุดท้ายถูกปลดประจำการในปี พ.ศ. 2493 แต่ยังคงมีกองเรือดำน้ำอยู่ สังกัดกองเรือยุทธการ ในเดือนกรกฎาคม พ.ศ. 2557 ได้มีการเปิดกองเรือดำน้ำ พร้อมศูนย์ฝึก มูลค่า 17.3 ล้านเหรียญสหรัฐ ณ ท่าเรือสัตหีบ กองบัญชาการหลักของกองทัพเรือไทย
พล.อ.ประยุทธ์ จันทร์โอชา นายกรัฐมนตรี ได้อธิบายว่า การซื้อเรือดำน้ำของไทย "ไม่ได้มีเพื่อไปรบไปยิงใคร มีไว้ให้เกรงใจ" พล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวว่า "...ภัยคุกคามต่อดินแดนที่เพิ่มขึ้นและจำนวนภารกิจทางทะเลที่เพิ่มขึ้นทำให้กองทัพเรือต้องเสริมกำลังหน่วยเรือดำน้ำ" โดยมีแผนในการสร้างฐานเรือดำน้ำ 3 ฐานทัพ 1 ลำ ที่อู่ทหารเรือมหิดลอดุลยเดช อำเภอสัตหีบ จังหวัดชลบุรี 1 ลำ ที่อู่เรือดำน้ำนอกชายฝั่งสัตหีบ และ 1 ลำที่ชายฝั่งทะเลอันดามัน ในจังหวัดกระบี่หรือจังหวัดพังงา
หมายเหตุ
<references group="note" responsive="1">
อยากอยู่กับเธอทั้งคืน
"อยากอยู่กับเธอทั้งคืน " เป็นเพลงของวงซีเปีย และพิจิกา จิตตะปุตตะ จากอัลบั้ม ไม่ต้องใส่ถุง (พ.ศ. 2543) ประพันธ์เนื้อร้อง-แต่งทำนองโดย เจษฎา สุขทรามร ต่อมาในปี พ.ศ. 2558 ถูกขับร้องใหม่โดย ดา เอ็นโดรฟิน ในเวอร์ชั่นแนวเพลง นีโอโซล
เวอร์ชั่นดา เอ็นโดรฟิน x ซีเปีย
"อยากอยู่กับเธอทั้งคืน " เป็นซิงเกิลต้อนรับวาเลนไทน์ของนักร้อง ดา เอ็นโดรฟิน และวงซีเปีย ประพันธ์เนื้อร้อง-แต่งทำนองและเรียบเรียงดนตรีใหม่โดย เจษฎา สุขทรามร ออกจำหน่ายในวันที่ 2 กุมภาพันธ์ พ.ศ. 2558 และมิวสิกวิดีโอนี้เผยแพร่ครั้งแรกในวันที่ 15 กุมภาพันธ์ พ.ศ. 2558 โดยทำออกมาในรูปแบบของ Live Session ที่เป็นการอัดสดทั้งหมด เป็นรูปแบบ Live Band
เพชรในเพลง 2563
เพชรในเพลง 2563  เนื่องในวันภาษาไทยแห่งชาติ 29 กรกฎาคม พุทธศักราช 2563 กระทรวงวัฒนธรรม (วธ.) โดยคณะอนุกรรมการวันภาษาไทยแห่งชาติ ได้ดำเนินการจัดกิจกรรมเนื่องในวันภาษาไทยแห่งชาติ สำหรับในส่วนของกรมส่งเสริมวัฒนธรรม (สวธ.) และกรมศิลปากร (ศก.) ได้มอบรางวัลการประกวดเพลง (เพชรในเพลง) ยกย่องบุคคลในวงการเพลงที่มีความสามารถผสมผสานความรู้ทางภาษา วรรณศิลป์ คีตศิลป์ และนักร้องที่ออกเสียงขับร้องเพลงได้อย่างชัดเจนและถูกต้องตามหลักการใช้ภาษาไทย โดยจัดที่หอประชุมเล็ก ศูนย์วัฒนธรรมแห่งประเทศไทย ซึ่งผลรางวัลการประกวดเพลงเพชรในเพลง ปี 2563 ดังนี้
มวยสากลสมัครเล่นชิงถ้วยพระราชทานคิงส์คัพ ครั้งที่ 32
การแข่งขันมวยสากลสมัครเล่นชิงถ้วยพระราชทานคิงส์คัพ ครั้งที่ 32 จัดขึ้นในวันที่ 2-7 เมษายน พ.ศ. 2553 ที่ เอ็มซีซีฮอลล์ เดอะมอลล์ งามวงศ์วาน
รายชื่อบุคคลในยุคสามก๊ก (อ)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร อ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
ยูฟ่ายูโรปาคอนเฟอเรนซ์ลีก ฤดูกาล 2021–22 รอบคัดเลือกและรอบเพลย์ออฟ (ตัวแทนที่ชนะเลิศจากลีก)
แต่ละเวลาคือ CEST (UTC+2), ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).
สรุปผลการแข่งขัน
<section begin=Q2 />
<section end=Q2 />
แมตช์
รวมผลสองนัด เตอูตา ชนะ 3–2.
รวมผลสองนัด ริกา ชนะ 3–0.
รวมผลสองนัด มัคคาบีไฮฟา ชนะ 7–2.
รวมผลสองนัด ลินฟีลด์ ชนะ 4–0.
รวมผลสองนัด ฟอลา แอ็ช ชนะ 3–1.
รวมผลสองนัด ฮิเบอร์เนียนส์ ชนะ 7–3.
รวมผลสองนัด ปริชตินา ชนะ 6–5.
รวมผลสองนัด โบโด/กลิมต์ ชนะ 6–0.
สรุปผลการแข่งขัน
<section begin=Q3 />
แมตช์
รวมผลสองนัด มัคคาบีไฮฟา ชนะ 7–3.
รวมผลสองนัด ฟอา แอ็ช ชนะ 4–2.
รวมผลสองนัด แชมร็อกโรเวอส์ ชนะ 3–0.
รวมผลสองนัด ริกา ชนะ 4–2.
รวมผลสองนัด โบโด/กลิมต์ ชนะ 3–2.
สรุปผลการแข่งขัน
<section begin=PO />
<section end=PO />
แมตช์
รวมผลสองนัด มัคคาบี ไฮฟา ชนะ 7–3.
รวมผลสองนัด ฟลอรา ชนะ 5–2.
รวมผลสองนัด ลินคอล์น เรด อิมป์ส ชนะ 4–2.
รวมผลสองนัด ไครัต ชนะ 7–2.
เคมเทรลส์โอเวอร์เดอะคันทรีคลับ
เคมเทรลส์โอเวอร์เดอะคันทรีคลับ (Chemtrails over the Country Club) คือสตูดิโออัลบั้มลำดับที่เจ็ดของนักร้องและนักแต่งเพลงชาวอเมริกัน ลานา เดล เรย์ วางจำหน่ายในวันที่ 19 มีนาคม ค.ศ. 2021 โดยค่ายโพลีดอร์และอินเตอร์สโคป หลังจากที่เคยร่วมงานในอัลบั้มนอร์แมนฟักกิงร็อกเวลล์ ใน ค.ศ. 2019 เดล เรย์ได้ชักชวนให้นักผลิตเพลง แจ็ก แอนโทนอฟฟ์ มาเป็นผู้ร่วมผลิตหลักในอัลบั้มชุดนี้ ในขณะเดียวกันก็มีริก โนเวลส์ ผู้ร่วมงานเก่าของเธอช่วยผลิตหนึ่งเพลงในอัลบั้มนี้ และอัลบั้มนี้ได้มี นิกกี เลน, เวส บลัด และเซลลา เดย์มาร่วมร้องด้วย
ตราแผ่นดินของจาเมกา
ตราอาร์มแห่งจาเมกา เป็นตราอาร์มที่สืบทอดมาจากตราอาร์มสมัยภายใต้การปกครองของสหราชอาณาจักร โดยตราแบบดั้งเดิมที่สุดนั้นเริ่มใช้เมื่อ ค.ศ. 1661 (พ.ศ. 2204) ภายใต้พระบรมราชานุญาตของพระมหากษัตริย์แห่งสหราชอาณาจักร ออกแบบตราโดย วิลเลียม แซนครอฟท์ (William Sancroft) ซึ่งต่อมาได้เป็นที่อาร์ชบิชอปแห่งแคนเทอร์เบอรี ส่วนตราที่ใช้ในปัจจุบันนี้เป็นแบบที่เริ่มใช้มาตั้งแต่ ค.ศ. 1962 (พ.ศ. 2505)
ลักษณะของดวงตรานั้นเป็นรูปโล่อาร์มพื้นขาว มีกากเขนตั้งสีแดงตามอย่างธงชาติอังกฤษ ในกางเขนนั้นมีรูปสับปะรด 5 ลูก แต่ละลูกอยู่ตามกิ่งแต่ละกิ่งของกางเขน 4 ลูก และที่ใจกลางกางเขน 1 ลูก เหนือโล่นั้นเป็นหมวกเกราะ (helmet) สีเหลืองหน้าตรง ประดับด้วยพู่ประดับสีขาว-เหลือง คาดผ้าโพกสีขาว-แดง มีรูปจระเข้หันหน้าไปทางซ้ายเป็นเครื่องยอด ซ้ายขวาของตราทั้งสองข้าวเป็นรูปคนพื้นเมืองยืนประคอง โดยด้านซ้ายเป็นรูปสตรีพื้นเมืองยืนเปลือยอก มือซ้ายประคองตรา มือขวาถือตะกร้าผลไม้ ด้านขวาของตราเป็นรูปบุรุษพื้นเมืองยืนเปลือยอก มือซ้ายถือคันเบ็ด มือขวาประคองตรา เบื้องล่างของรูปเหล่านี้เป็นแพรแถบด้านหน้าสีขาว ด้านหลังสีแดง จารึกภาษิตประจำชาติในแพรแถบเป็นภาษาอังกฤษ "OUT OF MANY, ONE PEOPLE" แปลความว่า "จากหลากหลายรวมเป็นหนึ่ง"
ประวัติ
ตราอาร์มแห่งจาเมกาซึ่งเริ่มใช้มาตั้งแต่สมัยเป็นอาณานิคมของสหราชอาณาจักรนั้นมีการเปลี่ยนแปลงมาแล้วหลายครั้ง ดังนี้
ตราอาร์มแบบแรกสุดเป็นรูปวงรีพื้นขาวขอบเหลือง ภายในมีรูปกางเขนเซนต์จอร์จมีรูปสับปะรด 5 ลูกคล้ายกับตราในปัจจุบัน เบื้องบนของตรานี้เป็นรูปหมวกเกราะสีเงินมีผ้าโพกสีขาวสลับแดง ประดับรูปจระเข้หันหน้าไปซ้ายเป็นเครื่องยอด ตรานี้ปรากฏในธงอาณานิคมระหว่าง ค.ศ. 1875 (พ.ศ. 2418) - ค.ศ. 1906 (พ.ศ. 2449)
ในปี ค.ศ. 1906 ได้มีการแก้ไขดวงตราใหม่โดยแก้พื้นตราจากรูปวงรีเป็นรูปโล่อาร์ม แต่เครื่องหมายภายในตราคงเดิม ส่วนบนของโล่ตัดรูปหมวกเกราะออก เหลือเพียงรูปจระเข้บนผ้าโพกสีขาวสลับแดง พร้อมเพิ่มรูปประคองข้างซ้ายขวาเป็นหญิงชายชาวพื้นเมืองอย่างตราแบบปัจจุบัน และเพิ่มแพรแถบสีขาวอยู่ล่างสุด บรรจุคำขวัญภาษาละตินว่า "INDUS UTERQUE SERVIET UNI" (เขียนเป็น "INDVS VTERQVE SERVIET VNI") อันมีความหมายว่า "จากหลากหลายรวมเป็นหนึ่ง"
ตราดังกล่าวนี้ได้ใช้มาจนถึงปี ค.ศ. 1957 (พ.ศ. 2500) จึงได้แก้ไขตราอีกครั้งหนึ่ง องค์ประกอบหลักในตราดวงนี้ยังคงคล้ายกับตราดวงเดิมใน ค.ศ. 1906 แต่เพิ่มหมวกเกราะหน้าตรงสีเหลืองไว้เหนือโล่ ประดับด้วยพู่ประดับ ผ้าโพกสีแดงสลับขาว และเครื่องยอดรูปจระเข้ ส่วนแพรแถบสีขาวเบื้องล่างได้มีการแก้ไขรูปลักษณะเสียใหม่ให้คล้ายกับตราแบบปัจจุบัน แต่ยังคงพื้นสีเป็นสีขาวและคำขวัญภาษาละตินไว้เช่นเดิม ถึงเดือนกรกฎาคม ค.ศ. 1962 (พ.ศ. 2505) จึงได้มีการแก้ไขดวงตราเป็นครั้งที่ 3 โดยเปลี่ยนสีแพรแถบคำขวัญเป็นสีเหลือง และแปลคำขวัญเสียใหม่ให้เป็นภาษาอังกฤษใจความ "OUT OF MANY, ONE PEOPLE" ก่อนจะเปลี่ยนแปลงครั้งสุดท้ายให้เป็นตราแบบปัจจุบันในเดือนสิงหาคมปีเดียวกัน เพื่อใช้เป็นตราแผ่นดินของจาเมกาหลังได้รับเอกราชจากสหราชอาณาจักร
ทั้งนี้ ตราทั้งหมดหากใช้เป็นตราในธงชาติประจำอาณานิคม จะบรรจุอยู่ในกรอบวงกลมพื้นสีขาวอีกชั้นหนึ่ง
เรือลาดตระเวนชั้นทาคาโอะ
เรือลาดตระเวนชั้นทาคาโอะ (Takao-class cruiser) เป็นเรือลาดตระเวนหนักสี่ลำของกองทัพเรือจักรวรรดิญี่ปุ่น (IJN) ซึ่งเปิดตัวระหว่างเดือนพฤษภาคม ค.ศ. 1930 ถึงเมษายน ค.ศ. 1931 ซึ่งทั้งหมดได้ใช้ต่อสู้ในช่วงสงครามโลกครั้งที่สอง
จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดระยอง พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จะจัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 5 เขตเลือกตั้ง เพิ่มขึ้นจากการเลือกตั้งครั้งก่อนหน้า 1 เขตเลือกตั้ง โดยในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดระยอง
! colspan=2 | พรรค ! คะแนนเสียง ! ร้อยละ
เขต 2
เขตเลือกตั้งที่ 2 ประกอบด้วยอำเภอเมืองระยอง [ยกเว้นตำบลห้วยโป่ง ตำบลมาบตาพุด ตำบลทับมา ตำบลน้ำคอก ตำบลนาตาขวัญ ตำบลบ้านแลง และตำบลเนินพระ (นอกเขตเทศบาลนครระยอง)]
เขต 3
เขตเลือกตั้งที่ 3 ประกอบด้วยอำเภอแกลงและอำเภอเขาชะเมา
นครชัย ขุนณรงค์ ลาออกในวันที่ 3 สิงหาคม 2566
เขต 4
เขตเลือกตั้งที่ 4 ประกอบด้วยอำเภอวังจันทร์ อำเภอบ้านค่าย (ยกเว้นตำบลตาขัน) และอำเภอปลวกแดง (ยกเว้นตำบลแม่น้ำคู้)
เขต 5
เขตเลือกตั้งที่ 5 ประกอบด้วยอำเภอบ้านฉาง อำเภอนิคมพัฒนา [ยกเว้นตำบลมาบข่า (ในเขตเทศบาลเมืองมาบตาพุด)] และอำเภอปลวกแดง (เฉพาะตำบลแม่น้ำคู้)
ยูลีอาเนอ มารีอา แห่งเบราน์ชไวค์-ว็อลเฟินบึทเทิล
ยูลีอาเนอ มารีอาแห่งเบราน์ชไวค์-ว็อลเฟินบึทเทิล (4 กันยายน พ.ศ. 2272 - 10 ตุลาคม พ.ศ. 2339) ทรงเป็นสมเด็จพระราชินีแห่งเดนมาร์กและนอร์เวย์ ระหว่างพ.ศ. 2295 ถึง พ.ศ. 2309 เป็นพระมเหสีพระองค์ที่ 2 ใน พระเจ้าเฟรเดอริกที่ 5 แห่งเดนมาร์ก เป็นพระมารดาในเจ้าชายเฟรเดอริก รัชทายาทแห่งเดนมาร์กและนอร์เวย์ และพระนางทรงเป็นผู้สำเร็จราชการแผ่นดินแห่งเดนมาร์กและนอร์เวย์ ในรัชสมัยของพระเจ้าคริสเตียนที่ 7 แห่งเดนมาร์ก ซึ่งเป็นพระโอรสเลี้ยง พระนางทรงปกครองเดนมาร์กและนอร์เวย์โดยพฤตินัยระหว่างพ.ศ. 2315 ถึงพ.ศ. 2327 จากการที่ทรงปกครองประเทศอย่างเผด็จการและทรงพยายามนำประเทศกลับไปสู่ระบอบขุนนางในอดีต ทำให้พระนางทรงเป็นสมเด็จพระราชินีที่ประชาชนชาวเดนมาร์กและนอร์เวย์เกลียดชังมากที่สุดเท่าที่เคยมีมาในประวัติศาสตร์เดนมาร์ก
ช่วงต้นพระชนม์ชีพ
พระนางประสูติในฐานะราชธิดา ในจำนวนบุตรทั้งหมด 12 พระองค์ของแฟร์ดีนันด์ อัลเบร็คท์ที่ 2 ดยุกแห่งเบราน์ชไวค์-ว็อลเฟินบึทเทิล กับดัสเชสอังตัวเน็ตแห่งเบราน์ชไวค์-ว็อลเฟินบึทเทิล พระองค์ประสูติในวันที่ 4 กันยายน พ.ศ. 2272 ที่เมืองวอฟเฟนบุตเทล ในแซกโซนี พระนางเป็นพระขนิษฐาในสมเด็จพระราชินีเอลิซาเบธ คริสทีเนอแห่งปรัสเซียซึ่งเป็นพระมเหสีในพระเจ้าฟรีดริชมหาราชแห่งปรัสเซียและพระนางเป็นพระมาตุจฉาในสมเด็จพระเจ้าซาร์อีวานที่ 6 แห่งรัสเซีย ซึ่งเป็นพระโอรสในดยุคแอนโทนี อุลริชแห่งบรันสวิคพระเชษฐา
สมเด็จพระราชินีแห่งเดนมาร์ก
หลังจากสมเด็จพระราชินีหลุยส์แห่งเดนมาร์ก พระมเหสีพระองค์แรกในพระเจ้าเฟรเดอริกที่ 5 แห่งเดนมาร์ก สวรรคตในวันที่ 19 ธันวาคม พ.ศ. 2294 ยูลีอาเนอ มารีอาแห่งเบราน์ชไวค์-ว็อลเฟินบึทเทิลทรงได้รับเลือกให้เป็นพระมเหสีพระองค์ที่ 2 ในวันที่ 8 กรกฎาคม พ.ศ. 2295 ณ พระราชวังเฟรเดอริคเบอร์ก การอภิเษกสมรสได้จัดขึ้นเพื่อให้ดัสเชสมีเสกียรภาพในการดำรงพระอิสริยยศ ในวันอภิเษกสมรส พระองค์ทรงมีบุคลิกเหมือนเด็ก ทรงตื่นเต้นมากจนตรัสตะกุกตะกัก การอภิเษกสมรสได้จัดขึ้นโดย เคานท์อดัม ก็อตธ็อบ โมลท์เก พระสหายของพระเจ้าเฟรเดอริก ซึ่งเป็นผู้คิดว่าการที่พระมหากษัตริย์อภิเษกสมรสอีกครั้งเป็นสิ่งที่จำเป็น พระเจ้าเฟรเดอริกทรงมิได้ตั้งพระทัยในการอภิเษกสมรสครั้งใหม่แต่พระองค์ก็ตกลงอภิเษกสมรสหลังจากทอดพระเนตรพระฉายาลักษณ์ของดัสเชส ดัสเชสยูลีอาเนอ มารีอาทรงอภิเษกสมรสในวันที่ 8 กรกฎาคม พ.ศ. 2295 และทรงสวมมงกุฎเป็นสมเด็จพระราชินีในวันเดียวกัน การอภิเษกสมรสครั้งนี้ไม่เป็นที่พอใจแก่ประชาชนเพราะประชาชนเห็นว่าอยู่ในช่วงไว้ทุกข์แก่อดีตสมเด็จพระราชินีหลุยส์ซึ่งทรงเป็นที่รักยิ่งของชาวเดนมาร์ก จากเหตุการณ์ครั้งนี้พระนางทรงพยายามประพฤติตนให้เป็นที่รักของชาวเดนมาร์ก โดยทรงแต่งตั้ง เจ.สไชด์เดอรับ สนีดอร์ฟ และกัลด์เบิร์กเพื่อให้การอบรมพระโอรสของพระนาง ทำให้พระโอรสของพระนางเป็นเจ้าชายเดนมาร์กรุ่นแรกที่ภาษาแรกคือ ภาษาเดนมาร์ก พระนางยูลีอาเนอทรงพยายามหัดตรัสและเขียนเป็นภาษาเดนมาร์กแต่ก็เป็นไปได้ไม่ค่อยดี แต่ก็ไม่เคยทำให้พระนางเป็นราชินีที่เป็นที่นิยม พระนางทรงระมัดระวังในการแสดงความจงรักภักดีที่มีต่อพระสวามี ซึ่งพระสวามีของพระนางทรงมีความสัมพันธ์ฉันท์ชู้สาวกับสตรีอื่นบ่อยๆ ซึ่งทำให้พระนางทรงได้รับการเห็นใจบ้าง ในฐานะของสมเด็จพระราชินี พระนางทรงไม่ได้มีส่วนร่วมทางการเมือง พระเจ้าฟรีดริชมหาราชแห่งปรัสเซียทรงคาดว่าในฐานะที่พระนางเป็นเจ้าหญิงเยอรมันและเป็นพระขนิษฐาในพระมเหสีของพระองค์ พระนางจะเป็นตัวแทนพระองค์ในราชสำนักเดนมาร์กในการปลดเคานท์โยฮันน์ ฮาร์ตวิก เอิร์นส์ ฟาน เบิร์นสตอฟ ศัตรูของพระองค์ออกจากตำแหน่ง แต่พระนางไม่เคยทำเช่นนั้น ในฐานะของสมเด็จพระราชินี พระนางทรงใช้ชีวิตอย่างสงบเงียบและทรงมีอิทธิพลไม่มาก จุดประสงค์หลักของพระนางคือ การหาทางให้พระโอรสของพระนางที่เป็นสายพระโลหิตของพระนางได้เป็นผู้สำเร็จราชการ พระนางทรงเลี้ยงดูพระโอรสเพียงพระองค์เดียวอย่างเข้มงวดมาก และมันเป็นการยากที่พระนางจะมาแทนที่อดีตสมเด็จพระราชินีหลุยส์ที่เป็นที่นิยมในหมู่ชาวเดนมาร์ก และพระนางทรงไม่ใส่พระทัยในพระโอรสและพระธิดาเลี้ยงอันประสูติแต่สมเด็จพระราชินีหลุยส์เลย พระนางทรงชิงชังพระโอรสและพระธิดาเลี้ยงมากถึงขนาดเคยทรงใส่ยาพิษลงในพระกระยาหารเช้าของเจ้าชายคริสเตียนซึ่งยังทรงพระเยาว์ แต่มีนางข้าหลวงที่จงรักภักดีเห็นพระนางใส่บางอย่างลงในพระกระยาหารจึงแอบเททิ้งแล้วไปกราบทูลพระเจ้าเฟรเดอริค พระเจ้าเฟรเดอริคทรงกริ้วมาก พระนางยูลีอาเนอทรงปฏิเสธว่าเป็นข้อกล่าวหาแต่ก็มีการเฝ้าระวังพระกระยาหารของเจ้าชายคริสเตียนจะเสวยตั้งแต่นั้นมา
สมเด็จพระพันปีหลวงและบทบาทด้านการเมือง
หลังจากการเสด็จสวรรคตของพระเจ้าเฟรเดอริกที่ 5 แห่งเดนมาร์ก ในวันที่ 14 มกราคม พ.ศ. 2309 ทำให้พระนางกลายเป็นสมเด็จพระพันปีหลวงและทรงเริ่มก้าวก่ายในราชกิจทางการเมืองในรัชสมัยของพระเจ้าคริสเตียนที่ 7 แห่งเดนมาร์ก พระโอรสเลี้ยง ในระหว่างทรงปกครองประเทศทางพฤตินัยแบบเผด็จการนี้ทำให้ทรงถูกเกลียดชังอย่างมาก
รัฐประหาร พ.ศ. 2315 การขจัดอำนาจของสตรูเอนซีและราชินีแคโรไลน์ มาทิลดา
ในปีพ.ศ. 2311 สมเด็จพระพันปียูลีอาเนอมีพระบัญชาให้จับกุม สตอฟเล็ท-แคทลีน พระสนมในพระเจ้าคริสเตียน และเนรเทศออกจากเดนมาร์ก เนื่องจากทรงเชื่อว่านางแคทลีนมีอิทธิพลเหนือกษัตริย์และพยายามท้าทายพระราชอำนาจของพระนาง ในปีพ.ศ. 2313 พระเจ้าคริสเตียนทรงเริ่มมีพระสติวิปลาส แต่พระองค์ก็ทรงมอบอำนาจการปกครองให้แก่ เจ้าหญิงแคโรไลน์ มาทิลดาแห่งเวลส์ พระมเหสีผู้ครองพระยศสมเด็จพระราชินีแห่งเดนมาร์กในขณะนั้นกับ โจฮันน์ ฟรีดิช สตรูเอนซีชู้รักของพระนางแคโรไลน์ มาทิลดา ซึ่งเป็นผู้สำเร็จราชการในขณะนั้น พระนางมาทิลดาและสตรูเอนซีได้ดำเนินนโยบายที่พยายามปรับปรุงประเทศเดนมาร์กให้หลุดพ้นจากแนวคิดการปกครองและวัฒนธรรมประเพณีรูปแบบเก่าตั้งแต่สมัยยุคกลาง ซึ่งพยายามทำให้เดนมาร์กที่ยังล้าหลังกว่าประเทศอื่นในยุโรปก้าวขึ้นสู่สมัยใหม่ สตรูเอนซีเน้นแนวทางเสรีนิยมซึ่งเป็นประโยชน์แก่ชนชั้นล่าง เช่น ได้ประกาศลดภาษีเกลือซึ่งเป็นภาระหนักแก่ประชาชนและลดราคาข้าวสาลีลงครึ่งหนึ่ง และนำเงินทุนมาสร้างโรงพยาบาล โรงเรียนแก่ชนชั้นล่าง และได้ประกาศเปิดสวนในพระราชวังให้ประชาชนสามารถเข้าไปได้ อีกทั้งเขายังริเริ่มกฎหมายกำหนดหมายเลขบ้านและทำความสะอาดถนน ซึ่งทำให้คนชนชั้นล่างสำนึกในคุณของเขาและพระนางมาทิลดา แต่นโยบายเขากลับสร้างความไม่พอใจแก่คนชนชั้นสูงซึ่งสูญเสียประโยชน์รวมทั้งพระพันปียูลีอาเนอด้วยและพยามยามปฏิวัติยึดอำนาจกลับมา
พระนางยูลีอาเนอทรงพยายามอย่างหนักเพื่อหาหลักฐานทุกอย่างในการคบชู้ของพระราชินีมาทิลดา ผุ้เป็นพระสุนิสา ทรงจ้างนางพระกำนัลสี่คนของพระนางมทิลดาเพื่อทำหน้าที่สายลับ เมื่อหลักฐานครบถ้วน พระนางทรงวางแผนเชิญชวนคนชั้นสูงมาร่วมก่อการ หนึ่งในนั้นคือ เคานท์ซัค คาร์ล แรนต์เซา สหายของสตรูเอนซี ซึ่งโกรธแค้นเขาเนื่องจากถูกมองข้ามความสำคัญ โดยกำหนดเอาเช้าตรู่วันที่ 17 มกราคม พ.ศ. 2315 เป็นวันก่อการ
ในคืนวันที่ 16 มกราคม พ.ศ. 2315 เป็นวันจัดงานเต้นรำสวมหน้ากากในราชสำนัก เมื่อพระเจ้าคริสเตียนกลับเข้าสู่ห้องบรรทมแล้ว ส่วนพระนางมาทิลดาและสตรูเอนซีเต้นรำจนถึงตีสาม พระนางมาทิลดาก็เสด็จกลับห้องพระนาง ในช่วงเช้าตรู่ของวันที่ 17 มกราคม พระนางยูลีอาเนอทรงรีบสาวพระบาทไปยังห้องบรรทมของพระเจ้าคริสเตียน พระนางแจ้งว่าจะเกิดการปฏิวัติและให้พระองค์ลงพระปรมาภิไธยในคำสั่งจับกุมพระราชินีมาทิลดาและสตรูเอนซี แม้พระเจ้าคริสเตียนทรงไม่ยินยอมแต่พระนางยูลีอาเนอได้บีบบังคับให้ทรงลงพระปรมาภิไธยได้ พระนางได้กุมตัวกษัตริย์ซึ่งถือว่าทรงได้อำนาจมาไว้ในพระหัตถ์แล้ว ทหารได้บุกเข้าไปจับกุมตัวสตรูเอนซีในห้องและล่ามโซ่เขาในคุก. และในเวลา 04.30 นาฬิกา เคานต์แรนต์เซาได้นำทหารไปเชิญพระราชินีมาทิลดาเพื่อไปจองจำ พระนางมาทิลดาทรงต่อต้านอย่างหนัก ทำให้ทรงถูกพาตัวไป พระนางยูลีอาเนอทรงอนุญาตให้นำ เจ้าหญิงหลุยส์ ออกุสตาตามพระมารดาไปในคุกด้วยเนื่องจากทรงยังไม่หย่านม พระนางมาทิลดาทรงถูกนำไปคุมขังที่ปราสาทโครนเบอร์ก พระนางยูลีอาเนอทรงจัดให้พระนางมาทิลดาประทับในห้องบนสุดที่ไม่มีเตาผิงและสกปรก ต่อมาด้วยความกลัวจักรวรรดิอังกฤษ ยกทัพมาเดนมาร์ก จึงจัดให้ประทับที่ห้องชุดที่ดีกว่าเดิม
พระเจ้าคริสเตียนทรงขัดเคืองพระทัยกับการอบรมชี้แนะของพระมารดาเลี้ยง ทรงแข็งข้อต่อพระนางขึ้นเรื่อยๆ มีรับสั่งถามพระนางยูลีอาเนอเกี่ยวกับความเป็นอยู่ของพระนางมาทิลดา ทำให้ยูลีอาเนอทรงรำคาญพระทัยมากแต่พระนางก็ทรงไม่บอก ครั้งหนึ่งพระเจ้าคริสเตียนทรงลงพระปรมาภิไธยในเอกสารทรงเขียนว่า "คริสเตียนที่ 7 กษัตริย์แห่งเดนมาร์ก ข้ารับใช้ของพระเป็นเจ้า ร่วมกับ ยูลีอาเนอ มารีอา ข้ารับใช้ของปีศาจ" สตรูเอนซีถูกตัดสินประหารชีวิตพร้อมกับเคานท์เอเนอโวลด์ แบรนดท์ ผู้ให้การสนับสนุนสตรูเอนซี ด้วยความผิดฐานกบฏ การประหารชีวิตกำหนดขึ้นในวันที่ 28 เมษายน พ.ศ. 2315 ในวันนั้นพระนางยูลีอาเนอบังคับให้พระเจ้าคริสเตียนและพระบรมวงศานุวงศ์ไปชมละครโอเปราและงานเลี้ยง แท่นประหารถูกสร้างให้สูงจากพื้น 27 ฟุต เพื่อให้พระนางยูลีอาเนอทอดพระเนตรด้วยกล้องส่องทางไกลได้สะดวกจากหอสูงของพระราชวังคริสเตียนเบอร์ก พระนางทรงมีรับสั่งกับนางกำนัลว่า "ข้าชอบห้องพวกนี้มาก ชอบยิ่งกว่าห้องชุดหรูหราของข้าเสียอีก เพราะจากหน้าต่างแห่งนี้ ข้าเคยได้เห็นซากที่เหลือของศัตรูที่ข้าเกลียดชังที่สุดอย่างถนัดตา" สตรูเอนซีเดินขึ้นลานประหาร หลังจากการประหารแบรนดท์แล้ว "ทีนี้ถึงศัตรูรายสำคัญแล้ว" พระนางตรัสกับนางกำนัลอย่างปิติ สตรูเอนซีคุกเข่าลงบนกองเลือดแล้ววางมือด้านขวาที่นำความแปดเปื้อนมาสู่ราชินี เพชรฆาตสับมือข้างนั้นขาดกระเด็น สตรูเอนซีลุกขึ้นบิดตัวเร่า เลือดพุ่งกระฉูดออกจากข้อมือที่กุด ผู้ช่วนเพชรฆาตจำเป็นต้องกดศีรษะเขาแนบกับขอนไม้และในที่สึดดาบฟันลงมา ศีรษะสตรูเอนซีขาดกระเด็น พระนางยูลีอาเนอร้องอย่างปิติ จากนั้นทรงบอกกับพระสหายว่า เรื่องเดียวที่ทรงเสียพระทัยที่สุดคือเรื่องที่ทรงไม่ได้เห็นพระนางมาทิลดา ผู้เป็นพระสุนิสาไม่ได้ขึ้นแท่นประหารแบบคนอื่น และพระนางไม่ได้เห็นพระหัตถ์และพระเศียรมาทิลดาหลุดออกจากร่าง ไม่ได้เห็นซากศพราชินีแห่งเดนมาร์กถูกกรีดจากพระศอจนถึงพระอุรุ ไม่ได้เห็นอวัยวะภายในถูกล้วงออกมาตอกติดกับล้อรถ ไม่ได้เห็นแขนขาถูกตัดออกมาตอกกับอวัยวะภายใน ไม่ได้เห็นพระเศียรถูกเสียบปลายไม้ทิ้งให้เน่าเปื่อยกลางทุ่งท้ายเมือง ตรัสต่อไปว่า ภาพเหล่านั้นจะทำให้พระนางมีความสุขที่สุดในพระชนม์ชีพ"
เมื่อศีรษะสตรูเอนซีหลุดออกจากบ่า เขาได้กลายเป็นนักบุญผู้พลีชีพในสายตาชาวเดนมาร์ก ส่วนสมเด็จพระพันปีหลวงกลับกลายเป็นจอมเผด็จการที่ชาวเดนมาร์กเกลียดชัง พระนางได้ยกเลิกกฎหมายที่สตรูเอนซีบัญญัติขึ้น ทำให้เกิดเหตุการณ์ไม่สงบในถนนหลายสายของโคเปนเฮเกน พระนางยูลีอาเนอจำต้องนำกฎหมายบางอย่างของสตรูเอนซีกลับมาใช้อีกครั้ง เมื่อพระเจ้าคริสเตียนทรงทราบการประหารพระองค์ทรงเศร้าโศกมากและตรัสขอพบพระนางมาทิลดา เนื่องจากยังเป็นพระมเหสีอยู่ เมื่อพระนางมาทิลดาทราบข่าวการประหารพระองค์ทรงเป็นลมล้มฟุบทันที มีเสียงเรียกร้องจากประชาชนตามถนนต้องการให้ พระนางมาทิลดาขึ้นสำเร็จราชการแทนพระนางยูลีอาเนอจนเป็นการจลาจลอีกครั้ง พระนางยูลีอาเนอจึงเนรเทศพระสุนิสาออกจากแผ่นดินเดนมาร์กเสีย
ความสัมพันธ์กับจักรวรรดิรัสเซีย
ในวันที่ 30 มิถุนายน พ.ศ. 2323 พระพันปีหลวงยูลีอาเนอทรงให้ที่ลี้ภัยแก่พระโอรสและพระธิดาของดยุคแอนโทนี อุลริชแห่งบรันสวิคพระเชษฐา กับแกรนด์ดัสเชสแอนนา ลีโอโพลดินาแห่งรัสเซีย ผู้สำเร็จราชการแห่งรัสเซีย ผู้เป็นพระชายา พระโอรสธิดาซึ่งเป็นพระขนิษฐาและพระอนุชาในสมเด็จพระเจ้าซาร์อีวานที่ 6 แห่งรัสเซีย เมื่อทรงได้รับการปล่อยจากคุกในรัสเซีย โดยพระพันปีทรงกระทำข้อตกลงกับสมเด็จพระจักรพรรดินีเยกาเจรีนาที่ 2 แห่งรัสเซีย ซึ่งพระนางสามารถรับ แกรนด์ดัสเชสแคทเทอรีน(พ.ศ. 2284 - พ.ศ. 2350),แกรนดดัสเชสเอลิซาเบธ(พ.ศ. 2286 - พ.ศ. 2325),แกรนด์ดยุคปีเตอร์(พ.ศ. 2288 - พ.ศ. 2341) และแกรนด์ดยุคอเล็กเซ(พ.ศ. 2289 - พ.ศ. 2330) ซึ่งทั้งหมดประสูติในระหว่างที่แกรนด์ดัสเชสแอนนาถูกคุมขัง พระนัดดาของพระพันปียูลีอาเนอทั้งหมดได้พำนักอย่างสะดวกสบายขึ้นที่ที่กักกันในเมืองฮอร์เซน ทรงภาคตะวันออกของคาบสมุทรจัตแลนด์ พระนัดดาทั้งหมดทรงไม่ได้รับการอนุญาตให้เข้าสู่สังคม และทรงได้พำนักในพระตำหนักเล็กซึ่งมีคนเพียง 40/50 คน ซึ่งเป็นชาวเดนมาร์กทั้งหมดยกเว้นพวกพระ พระนัดดาทุกพระองค์อยู่ภายใต้ความรับผิดชอบของพระพันปียูลีอาเนอและทั้งหมดจะได้รับการสนับสนุนด้านการเงินจากพระจักรพรรดินีนาถแคทเธอรีน
สิ้นสุดพระราชอำนาจ
ในปีพ.ศ. 2327 มกุฎราชกุมารเฟรเดอริกทรงได้รับสิทธิตามกฎหมายโดยพระองค์มีพระชนมายุครบ 16 พรรษา ซึ่งเลยกำหนดที่พระพันปีหลวงยูลีอาเนอจะมอบพระราชอำนาจคืนถึง 2 ปี พระนางทรงพยายามชักจูงให้พระนัดดาทรงมอบพระราชอำนาจให้พระนางไปก่อน หรือไม่ก็อาศัยคำแนะนำของพระนางในด้านต่างๆ และพระนางทรงบังคับให้พระเจ้าคริสเตียนทรงลงนามในพระราชกฤษฎีกาดยกำหนดให้ มกุฎราชกุมารต้องยินยอมในคำแนะนำปรึกษาตั้งแต่ทรงเริ่มดำรงพระยศจนถึงปัจจุบัน โดยทรงต้องรับฟังบุคคล 3 คน ได้แก่ สมเด็จพระราชาธิบดี,เจ้าชาย เฟรเดอริค ผู้สำเร็จราชการและสมเด็จพระพันปีหลวงยูลีอาเนอ. อย่างไรก็ตามมกุฎราชกุมารทรงพยายามขจัดอำนาจของพระนางยูลีอาเนอ พระอัยยิกาและพระโอรสของพระนาง และในการร่วมสภาครั้งแรกของพระองค์ พระองค์ทรงไล่คณะรัฐบาลหลวงโดยที่ไม่ได้แจ้งแก่พระนางยูลีอาเนอ และทรงแต่งตั้งคนของพระองค์เข้ารับตำแหน่ง อีกทั้งมกุฎราชกุมารทรงบังคับให้พระบิดาซึ่งมีพระจริตฟั่นเฟือนลงนามในเอกสารแต่งตั้งพระองค์เป็นผู้สำเร็จราชการแผ่นดิน ทำให้เกิดการต่อสู้ระหว่างผู้สนับสนุนมกุฎราชกุมารปับผู้สนับสนุนพระพันปีหลวงยูลีอาเนอ พระนางทรงพยายามแย่งชิงกษัตริย์จากพระหัตถ์ของพระนัดดา แต่ฝ่ายที่ไก้รับชัยชนะคือ มกุฎราชกุมารเฟรเดอริค ซึ่งนับเป็นจุดจบในระบอบเก่าสมัยยุคกลางของเดนมาร์ก รัชกาลที่ปกครองโดยพระพันปียูลีอาเนอและพระโอรสของพระนางสิ้นสุดลง ซึ่งถือเป็นการรัฐประหารในพ.ศ. 2327 โดยชาวเดนมาร์กต่างยินดีกันทั่งหน้าซึ่งจบสิ้นยุคสมัยของพระพันปีหลวง แต่พระเจ้ากุสตาฟที่ 3 แห่งสวีเดนทรงสนับสนุนให้พระนางก่อรัฐประหารอีกครั้งโดยสวีเดนจะให้การสนับสนุน แต่พระนางทรงประกาศวางมือจากราชสำนักและการเมือง และทรงดำรงพระชนม์ชีพอย่างปกติ
สวรรคต
พระนางสวรรคตในวันที่ 10 ตุลาคม พ.ศ. 2339 ณ พระราชวังฟรีเดนเบอร์ก พระบรมศพถูกฝังที่มหาวิหารร็อคสไลด์ สิริพระชนมายุ 67 พรรษา พระบรมศพของพระนางถูกผู้มาเยือนชาวเดนมาร์กถ่มน้ำลายรดหลุมศพนานหลายปี ซึ่งถือเป็นจุดสิ้นสุดเผด็จการสตรีที่มีอำนาจที่สุดในแถบสแกนดิเนเวีย ในปีพ.ศ. 2351 พระเจ้าคริสเตียนเสด็จสวรรคต มกุฎราชกุมารได้ครองราชย์เป็น พระเจ้าเฟรเดอริกที่ 6 แห่งเดนมาร์ก ทรงเป็นที่รักใคร่และนับถือในปวงประชาชนชาวเดนมาร์ก
อ้างอิง
17291796
อานันทภวัน
อานันทภวัน เป็นพิพิธภัณฑ์บ้านประวัติศาสตร์ในอัลลอฮาบาด ซึ่งมุ่งเน้นไปที่ประวัติของครอบครัวเนห์รู บ้านแห่งนี้ถูกซื้อโดยผู้นำทางการเมืองชาวอินเดีย โมติลาล เนห์รู เพื่อเป็นที่อยู่อาศัยของครอบครัวเนห์รู ส่วนแมนชั่นเดิมที่เคยอยู่อาศัย สวาราชภวัน (ชื่อเดิม อานันทภวัน) กลายเป็นสำนักงานใหญ่ระดับท้องถิ่นของคองเกรสแห่งชาติอินเดีย ท้องฟ้าจำลองชวาหะร์ก็ตั้งอยู่ภายในอานันทภวันแห่งนี้ด้วย.
อานันทภวันถูกบริจาคให้แก่รัฐบาลอินเดียในปี 1970 โดยนายกรัฐมนตรีในขณะนั้น อินทิรา คานธี หลานของโมติลาล เนห์รู และเป็นบุตรธิดาของชวาหะร์ลาล เนห์รู
พระตำหนักฝ่ายใน (พระราชวังบางปะอิน)
พระตำหนักฝ่ายใน ตั้งอยู่ในเขตพระราชฐานชั้นในของพระราชวังบางปะอิน ซึ่งพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นสำหรับเป็นที่ประทับของเจ้านายฝ่ายในเพื่อเป็นที่ประทับเมื่อเสด็จแปรพระราชฐานมา ณ พระราชวังแห่งนี้ โดยมีดังต่อไปนี้
พระตำหนักสมเด็จพระศรีสวรินทิราบรมราชเทวี พระพันวัสสาอัยยิกาเจ้า
พระตำหนักที่ประทับของสมเด็จพระศรีสวรินทิราบรมราชเทวี พระพันวัสสาอัยยิกาเจ้า ทรงเป็นพระบรมราชเทวีในพระบาทสมเด็จพระจุลจอมเกล้าเจ้าอยู่หัว พระตำหนักมีสถาปัตยกรรมแบบยุโรป ก่ออิฐถือปูน มี 2 ชั้น โดยมีห้องบรรทม 5 ห้อง แบ่งเป็น ห้องบรรทมชั้นบน 2 ห้อง และห้องบรรทมชั้นล่าง 3 ห้อง ผนังอาคารทาสีไข่ไก่ ชั้นบนและชั้นล่างมีโถงกลาง ชั้นบนมีระเบียงประตูมุข 3 บาน มุขระเบียงประดับด้วยลวดลายกลึงไม้ ลวดลายเครือเถา
พระตำหนักสมเด็จพระศรีสวรินทิราบรมราชเทวี พระพันวัสสาอัยยิกาเจ้าตั้งอยู่ใกล้กับ พระราชนุสาวรีย์สมเด็จพระนางเจ้าสุนันทากุมารีรัตน์ พระบรมราชเทวี และ พระราชานุสาวรีย์ราชานุสรณ์
พระตำหนักสมเด็จพระปิตุจฉาเจ้าสุขุมาลมารศรี พระอัครราชเทวี
พระตำหนักที่ประทับของสมเด็จพระปิตุจฉาเจ้าสุขุมาลมารศรี พระอัครราชเทวี ทรงเป็นพระราชเทวีในพระบาทสมเด็จพระจุลจอมเกล้าเจ้าอยู่หัว พระตำหนักมีสถาปัตยกรรมแบบยุโรป ตัวอาคารประธานมีลักษณะ 8 เหลี่ยม มี 2 ชั้น ชั้นล่างก่ออิฐถือปูน มีห้องบรรทม 2 ห้อง และห้องสำราญพระอิริยาบถ 1 ห้อง และชั้นบนสร้างจากไม้ มีห้องบรรทม 1 ห้อง ห้องสรง 1 ห้อง ระเบียงด้านหน้าพระตำหนักมีลูกกรงไม้ทาสีขาว มีบันไตขึ้นสู่อาคารด้านหน้า 2 ทางและทางด้านหลังอีก 1 ทาง
พระตำหนักพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา
พระตำหนักเป็นที่ประทับของพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา เป็นพระอัครชายาในพระบาทสมเด็จพระจุลจอมเกล้าเจ้าอยู่หัว พระตำหนักมีสถาปัตยกรรมแบบยุโรป อาคารประธานก่ออิฐถือปูน มี 2 ชั้น ชั้นบนเป็นห้องบรรทม 1 ห้อง ชั้นล่างเป็นห้องสำราญพระอิริยาบถ 1 ห้อง อาคารด้านหน้าพระตำหนักเป็นเรือนไม้ชั้นเดียว แบ่งเป็นเป็นห้องบรรทม 1 ห้อง ชั้นล่างเป็นห้องสำราญพระอิริยาบถ 1 ห้อง และห้องสรง 3 ห้อง ตัวอาคารทาด้วยสีม่วงตัดขอบสีขาว มีทางขึ้นด้านหน้า 2 ทาง และด้านหลัง 3 ทาง
พระตำหนักพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ตั้งอยู่ใกล้กับพระตำหนักสมเด็จพระปิตุจฉาเจ้าสุขุมาลมารศรี พระอัครราชเทวี
ตำหนักเจ้าดารารัศมี พระราชชายา
ตำหนักที่ประทับของเจ้าดารารัศมี พระราชชายา ทรงเป็นพระราชชายาในพระบาทสมเด็จพระจุลจอมเกล้าเจ้าอยู่หัว เป็นพระตำหนักไม้ยกพื้นชั้นเดียว ตัวอาคารทาสีเขียว ด้านในตำหนักทาสีขาว มีห้องบรรทม 2 ห้องมีห้องสรงอยู่ภายใน ห้องสำราญพระอิริยาบถ 1 ห้อง ห้องพระเครื่องต้น 1 ห้อง โดยทุกห้องสามารถเปิดถึงกันหมด มีทางขึ้นตำหนักด้านหน้า 1 ทางและด้านหลัง 1 ทาง
ตำหนักเจ้าดารารัศมี พระราชชายา ตั้งอยู่ใกล้เคียงกับตำหนักเก้าห้อง
ตำหนักเก้าห้อง
ตำหนักเก้าห้อง เป็นตำหนักที่ประทับของพระบรมวงศ์ฝ่ายใน ที่ตามเสด็จฯ คราวแปรพระราชฐานมาประทับที่พระราชวังบางปะอิน โดยมีสถาปัตยกรรมแบบยุโรป ก่ออิฐถือปูน มี 2 ชั้น มี 3 มุข ได้แก่ มุขข้าง 2 ด้าน และมุขกลาง (คล้ายรูปตัว E) ผนังระหว่างเสาชั้นล่างเป็นวงโค้ง และชั้นบนเป็นช่องสี่เหลี่ยมมีการประดับด้วยไม้ฉลุลาดขนมปังขิง มีทางขึ้นตำหนัก 5 ทาง ด้านหน้าตำหนัก 3 ทาง และระเบียงหลัง 2 ทาง
ตำหนักเก้าห้อง ตั้งอยู่ระหว่างตำหนักพระราชชายา เจ้าดารารัศมีและพระตำหนักพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ปัจจุบัน ใช้เป็นที่พักของนายทหารของศูนย์รักษาความปลอดภัยตั้งแต่ยศพันตรีขึ้นไป
ตำหนักที่ถูกรื้อ
ในปัจจุบัน บางตำหนักได้ถูกรื้อลงแล้ว ได้แก่ ตำหนักที่ประทับของพระเจ้าบรมวงศ์เธอ พระองค์เจ้าพวงสร้อยสอางค์ โดยสร้างแบบเรือนแพอยู่บริเวณทิศตะวันออกของหอวิฑูรทัศนา ติดกับสะพานที่จะข้ามไปยังอนุสาวรีย์สมเด็จพระนางเจ้าสุนันทากุมารีรัตน์ และ อนุสาวรีย์ราชานุสรณ์ ตำหนักที่ประทับของพระเจ้าบรมวงศ์เธอ พระองค์เจ้าศรีวิลัยลักษณ์ กรมขุนสุพรรณภาควดี พระราชธิดาในพระบาทสมเด็จพระจุลจอมเกล้าเจ้าอยู่หัว เดิมตั้งอยู่ที่สนามช้างในปัจจุบัน ตำหนักวรนาฏเกษมสานต์ เป็นตำหนักที่ประทับของพระบรมวงศ์ฝ่ายในหลายพระองค์ประทับอยู่ด้วยกัน โดยในนวนิยายเรื่อง สี่แผ่นดิน นั้น แม่พลอยซึ่งเป็นตัวเอกของเรื่องก็ได้มาพักที่ตำหนักนี้ ในรัชกาลที่ 6 ตำหนักแห่งนี้ได้ถูกปรับเปลี่ยนเป็นโรงละครประจำพระราชวัง โดยเปลี่ยนชื่อเป็น "วรนาฏยศาลา"
เรือนเจ้าจอมมารดาแส
เรือนเจ้าจอมมารดาแส ตั้งอยู่ระหว่างพระตำหนักสมเด็จพระปิตุจฉาเจ้าสุขุมาลมารศรี พระอัครราชเทวีและเรือนเจ้าจอมเอี่ยม เอิบ อาบ เอื้อน และเจ้าจอมมารดาอ่อน
เรือนเจ้าจอมเอี่ยม เอิบ อาบ เอื้อน และเจ้าจอมมารดาอ่อน
เรือนที่พักของเจ้าจอมเอี่ยม เอิบ อาบ เอื้อน และเจ้าจอมมารดาอ่อน (เจ้าจอมก๊กออ) เจ้าจอมและเจ้าจอมมารดาในพระบาทสมเด็จพระจุลจอมเกล้าเจ้าอยู่หัว โดยตัวอาคารเป็นไม้ และฐานอาคารก่ออิฐถือปูน มี 2 ชั้น ชั้นบนมี 2 ห้องนอน และชั้นล่างมี 2 ห้องนอน 1 ห้องรับแขก ตัวอาคารทาสีม่วงตัดด้วยสีขาว มีทางขึ้นเรือน 3 ทาง ด้านหน้าเรือน 1 ทางและด้านข้างอีก 2 ทาง
เรือนเจ้าจอมเอี่ยม เอิบ อาบ เอื้อน และเจ้าจอมมารดาอ่อน ตั้งอยู่ระหว่างเรือนเจ้าจอมมารดาแสและพระตำหนักสมเด็จพระศรีสวรินทิราบรมราชเทวี พระพันวัสสาอัยยิกาเจ้า
นิโคลัส กาลิตซีน
นิโคลัส ดิมิทรี คอนสแตนติน กาลิตซีน (Nicholas Dimitri Constantine Galitzine; เกิด 29 กันยายน ค.ศ. 1994) เป็นนักแสดงและนักร้องชาวกรีก-อังกฤษ กาลิตซีนเริ่มต้นอาชีพนักแสดงด้วยบทบาทเล็ก ๆ ในเรื่อง เลเจนด์ส ในปี ค.ศ. 2015 เขาได้แสดงในภาพยนตร์เรื่อง ไฮท์สตรัง  (2016), แฮนด์ซัมเดวิล (2016), เพอร์เพิลฮาร์ทส (2022) และ รักของผมกับเจ้าชาย (2023)
โลปามุทรา
พระแม่โลปามุทรา (लोपामुद्रा) เป็นเทพธิดาในศาสนาฮินดู พระนางคือเทพธิดาแห่งน้ำที่รักษาแม่น้ำกาเวรีและเป็นภรรยาแห่งพระฤๅษีอคัสตยะ นามอื่นของพระนามที่เป็นที่รู้จักเช่น เกาศิทากี (Kaushitaki) และ วรปทา (Varaprada)
กูซิใหญ่
กูซิใหญ่ เป็นภาพยนตร์ไทยแนวโลดโผนที่สร้างและกำกับโดย ชาย มีคุณสุต ในนาม มีคุณสุตภาพยนตร์ และจัดจำหน่ายโดยนิวไฟว์สตาร์ (ไฟว์สตาร์โปรดักชั่น ในปัจจุบัน) ออกฉายครั้งแรกเมื่อวันที่ 3 กันยายน 2520 นำแสดงโดย กรุง ศรีวิไล, สรพงศ์ ชาตรี, ไพโรจน์ ใจสิงห์, อดินันท์ สิงห์หิรัญ, ภาวนา ชนะจิต, เนาวรัตน์ ยุกตะนันท์, เรวดี ปัตตะพงษ์, มานพ อัศวเทพ, วิทยา สุขดำรงค์, สุคนธ์ คิ้วเหลี่ยม, จิระศักดิ์ ปิ่นสุวรรณ, เชาว์ แคล่วคล่อง และจุรี โอศิริ
ต่อมาในปี 2530 ชาย มีคุณสุต ได้นำภาพยนตร์เรื่อง กูซิใหญ่ กลับมาสร้างใหม่อีกครั้งโดยใช้ชื่อว่า รอยเสือ นำแสดงโดย สรพงศ์ ชาตรี ซึ่งรับบท เสือวัง ในฉบับปี 2520 มารับบท เสือพลาย และ อภิชาติ หาลำเจียก รับบท ร้อยตำรวจเอกระบิล ร่วมด้วย ครรชิต ขวัญประชา รับบท นายอำนาจ, ไพโรจน์ ใจสิงห์ ซึ่งรับบท ร้อยตำรวจเอกระบิล ในฉบับปี 2520 รับบท เสือทิม และจิระศักดิ์ ปิ่นสุวรรณ ซึ่งรับบท เกลือ ในฉบับปี 2520 รับบท เสือวัง
เนื้อเรื่อง
เรื่องราวของ ระบิล (ไพโรจน์ ใจสิงห์) ชายหนุ่มแปลกหน้าที่เดินทางเข้ามาที่คลองลึกเพื่อตามหาบ้านของ ผู้ใหญ่กำแหง จนได้เจอกับ หาญ (วิทยา สุขดำรงค์) นักเลงใหญ่ขี้เมาน้องชายของผู้ใหญ่กำแหงในตลาดและเกิดเรื่องชกต่อยกันขึ้นทำให้ ผู้ใหญ่กำแหง (มานพ อัศวเทพ) ต้องปรากฏตัวออกมาและจับระบิลในข้อหาทะเลาะวิวาท ก่อความวุ่นวาย ก่อนที่ระบิลจะจับผู้ใหญ่กำแหงในข้อหาฆาตกรรม และเปิดเผยตัวว่าตัวเองคือ ร้อยตำรวจเอกระบิล ผู้บังคับการกองคนใหม่ประจำคลองลึกเพราะ โสภิณ (เรวดี ปัตตะพงษ์) ลูกสาวของนายแสงทองที่ถูกผู้ใหญ่กำแหงใช้เครื่องยิงลูกระเบิดยิงใส่จนรถระเบิดทั้งคันได้มาแจ้งความโดยมี เกลือ (จิระศักดิ์ ปิ่นสุวรรณ) เป็นพยานรู้เห็น ผู้ใหญ่กำแหงจึงถูกคุมตัวไปโรงพัก
ทำให้ นายอำนาจ (อดินันท์ สิงห์หิรัญ) เจ้าพ่อคลองลึกเจ้านายของกำแหงและหาญไม่พอใจจึงได้เชิญระบิลมาที่บ้านเพื่อเจรจาขอให้ปล่อยตัวกำแหงแต่ไม่เป็นผล และลูกน้องรายงานว่าเกลือเป็นพยาน อำนาจจึงสั่งลูกน้องไปฆ่าเกลือเพื่อหวังปิดปากโชคดีที่โสภิณซึ่งเป็นเพื่อนสนิทเข้ามาช่วยไว้ทันทำให้ พ่อเฒ่า (สุคนธ์ คิ้วเหลี่ยม) พ่อของเกลือซึ่งเป็นนักเลงเก่าต้องมารับเคราะห์ถูกหาญและพวกรุมฆ่าตายแทนหลังจากใส่บาตรพระ ทำให้เกลือตัดสินใจลุกขึ้นสู้
ขณะเดียวกัน อรชา (ภาวนา ชนะจิต) ลูกสาวของอำนาจเดินทางกลับมายังคลองลึกแต่รถโดยสารเสียทำให้ตัดสินใจติดรถของระบิลไปคลองลึกและได้พบกับชายหนุ่มแปลกหน้านามว่า วัง (สรพงศ์ ชาตรี) เดินอยู่ริมทางจึงได้ชวนขึ้นรถ อรชาสงสัยว่าทำไมชื่อจึงเหมือนเสือวัง โจรชื่อดังที่เป็นมือขวาและเพื่อนสนิทของเสือพลาย แต่วังก็ปฏิเสธไป ระหว่างทางมีโจรกลุ่มหนึ่งมาหมายดักฆ่าระบิลโดยใช้ชื่อเสือพลาย ทำให้วังต้องเปิดเผยตัวว่าเขาคือ เสือวัง และพาอรชากับระบิลไปพบกับ เสือพลาย (กรุง ศรีวิไล) และได้พูดคุยกันก่อนที่พลายจะจับอรชาเป็นตัวประกันและปล่อยระบิลไป ส่วนเกลือก็ไปหาเรื่องลูกน้องของอำนาจที่ร้านของ พบโชค (พูลสวัสดิ์ ธีมากร) ก่อนไปฉี่ใส่หน้าบ้านของอำนาจและประกาศเตือนอำนาจว่าอย่ายิ่งใหญ่กว่าคนอื่นและรังแกคนอื่นก่อนเดินจากไปพร้อมระเบิดมือ ทำให้อำนาจไม่พอใจสั่งกำแหงจัดการเก็บเกลือ และประกาศว่าถ้ากำแหงฆ่าไม่ได้อำนาจเจอหน้าเกลืออีกเมื่อไหร่จะฆ่าด้วยตัวเอง
ส่วนหาญและลูกน้องออกตามล่าพลายมาจนถึงร้านของพบโชค และได้พบกับพลายแบบไม่รู้ตัวก่อนหาญจะพลาดท่าถูกพลายจับได้และประจานด้วยการแก้ผ้าหาญจนล่อนจ้อนและพาดบนหลังม้าไปส่งถึงบ้านของอำนาจด้วยความอัปยศ และพลายได้เดินไปเจรจากับอำนาจเรื่องเงินค่าไถ่ของอรชาจำนวน 5 แสนบาทและประกาศว่าถ้าไม่ได้เงินจะตัดนิ้วของอรชาทีละนิ้วก่อนจากไป ทำให้อำนาจได้แต่แค้นใจ ตกค่ำ อรชาได้ยินวังกำลังดีดกีตาร์อยู่คนเดียวจึงเข้าไปพูดคุยและสอบถามวังว่าพลายจับตัวเธอมาขังทำไมซึ่งวังก็ไม่ทราบ ระหว่างนั้นอรชาก็ได้ยินเสียงของผู้หญิงคนหนึ่งเหมือนคนสติไม่ดีดังขึ้นมาจึงสงสัยว่านอกจากเธอแล้วยังมีคนอื่นที่ถูกขังอีกเหรอทางวังจึงบอกให้อรชากลับไปนอน
ระหว่างทางกลับอรชาถูก เสือทิม (ดามพ์ ดัสกร) เพื่อนของพลายที่มาอาศัยอยู่ด้วยลวนลามและหมายจะปล้ำแต่วังเข้ามาช่วยไว้ได้ทันทำให้เกิดการท้าดวลมีดกันขึ้นโดยมีเงื่อนไขว่าถ้าวังตายให้ปล่อยทิมไปและเรียกพลายกลับมา ซึ่งเป็นฝ่ายทิมที่เสียท่ากำลังจะถูกวังฆ่าตายแต่พลายก็กลับมาทันและขอชีวิตทิมเอาไว้และไล่ทิมกับลูกน้องออกจากชุมเสือข้อหาฝ่าฝืนคำสั่งทำให้ทิมแค้นใจและกล่าวอาฆาตเอาไว้ โดยพลายได้เล่าถึงผลการเจรจาให้วังฟัง ทำให้วังขอพลายลาไปพบกับสร้อยสาวคนรักในหมู่บ้านในวันรุ่งขึ้น ซึ่งพลายก็ได้เตือนวังให้ระวังตัว ในวันรุ่งขึ้น วังก็ได้มาพบกับ สร้อย (เนาวรัตน์ ยุกตะนันท์) สาวคนรักซึ่งสร้อยก็ได้บอกกับวังว่าอย่ามาหาเธอบ่อยเกรงจะไม่ปลอดภัยเพราะหูตาของตำรวจมีมาก วังก็ได้บอกกับสร้อยว่าชีวิตของเขาก็ต้องเสี่ยงอยู่วันยังค่ำ สร้อยจึงสาบานว่าความรักของเธอจะมีแค่วังเพียงคนเดียวเท่านั้นซึ่งวังก็ได้สาบานเช่นกันว่าจะมีแค่สร้อยเพียงคนเดียวเท่านั้น
ทางด้านอรชาที่กำลังจะหนีได้ยินเสียงร้องขอความช่วยเหลือดังมาจากในถ้ำ ก็ได้แอบเข้าไปและได้เห็นหญิงชราสติไม่ดีคนหนึ่งจึงเข้าไปพูดคุยและหญิงชราได้พูดออกมาว่าอรชาคือลูกของอำนาจ ทำให้อรชาได้รู้ว่าอำนาจพ่อของเธอมีความแค้นบางอย่างกับหญิงชราคนนี้ และหญิงชราพยายามที่จะฆ่าอรชาแต่พลายเข้ามาช่วยไว้ทัน อรชาจึงต่อว่าพลายว่าไม่มีสัจจะจับผู้หญิงไม่มีทางสู้มาขังจนเสียสติ พลายโมโหจึงสั่งให้ลูกน้องพาอรชาไปขัง เมื่อถึงกำหนดพลายได้พาอรชามาพบกับอำนาจที่มาพร้อมกับเงิน แต่อำนาจคิดไม่ซื่อสั่งลูกน้องคนสนิทยิงลูกน้องของพลายตายเพื่อหมายจะจับตายพลายแต่ออกคำสั่งห้ามยิงโดนอรชา พลายกับอรชาจึงต้องหนีหัวซุกหัวซุน โดยมีทิมอดีตเพื่อนรักที่แค้นพลายและไปเข้ากับอำนาจตามมาสมทบด้วย แต่ในที่สุดพลายก็ถูกจับได้ อำนาจจึงสั่งให้ทิมคุมตัวพลาย แต่พลายก็ยียวนบอกว่าตัวเองเป็นชาติเสือส่วนทิมเป็นชาติหมาไม่คู่ควรที่จะร้องขอชีวิตทำให้ทิมโกรธฟาดพานปืนใส่หน้าพลายจนสลบและจะตามไปยิงซ้ำแต่อำนาจสั่งห้ามไว้ก่อน
จากนั้นอำนาจสั่งให้ลูกน้องจับพลายไปขึงพืดกลางแดดแต่พลายก็ยังยียวนใส่ลูกน้องของอำนาจจนเกือบโดนอัดโชคดีที่อำนาจห้ามไว้ อำนาจจึงบอกกับพลายว่าถึงตัวจะตายแต่ชื่อของเสือพลายก็จะดังลือกระฉ่อนเพราะจะมีการปล้นในชื่อของเสือพลายมากขึ้น พลายจึงถุยน้ำลายใส่อำนาจทำให้อำนาจโกรธจะใช้ดาบเฉือนพลายเป็นชิ้น ๆ แต่ก็ทำให้อำนาจได้เห็นปานที่อกข้างซ้ายของพลายทำให้อำนาจนึกถึงเรื่องราวในอดีตขณะกำลังเล่นน้ำกับลูกชาย 2 คนทำให้ฆ่าไม่ลงได้แต่สั่งให้ลูกน้องคุมตัวพลายเอาไว้อย่างดีอย่าให้หนีไปได้และสั่งห้ามใครทำอะไรพลายก่อนเดินกลับเข้าบ้านทำให้ลูกน้องงงกันเป็นแถว
ก่อนจะเดินกลับเข้าบ้านอำนาจก็ได้เห็นอรชานั่งอยู่กับระบิลจึงได้เกิดการโต้เถียงกันขึ้นเพราะอำนาจไม่ยอมให้ความร่วมมือกับระบิลในการสอบปากคำเรื่องอรชาถูกพลายจับตัวไปและเชิญให้กลับออกไปแต่ก่อนจะออกไปอำนาจก็ได้เห็นปานที่หลังใบหูซ้ายของระบิลจึงเกิดความสงสัยขึ้นว่าพลายกับระบิลอาจจะเป็นลูกของตนที่เกิดกับ บุญเรือน (จุรี โอศิริ) อดีตภรรยาจึงเรียกแม่บ้านมาสอบถามแต่แม่บ้านก็สั่งให้เงียบเอาไว้เพราะกลัวอรชาจะได้ยินอำนาจจึงโพล่งออกไปว่าอรชาไม่ใช่ลูกของตัวเองแต่เป็นเด็กที่ขอมาเลี้ยงโดยไม่รู้เลยว่าอรชามาได้ยินพอดี อรชาเสียใจจึงแอบมาช่วยพลายและพาหนีออกมาแต่เจอกับกำแหงและลูกน้องจึงเกิดการยิงต่อสู้กันขึ้นระหว่างนั้นวังกับเกลือที่พามาได้มาช่วยยิงสกัดทำให้พลายและอรชาหนีรอดไปได้ พลายจึงถามเกลือว่ามาช่วยทำไมเกลือจึงบอกจุดประสงค์ความตั้งใจของตัวเองว่าจะไปเป็นเสือกับพลายและวังแต่พลายได้ขอบคุณและขอให้เกลือล้มเลิกความตั้งใจ
ส่วนอรชากับพลายก็ได้แยกจากกัน อรชาจึงถูกอำนาจตบสั่งสอนและด่าทำให้อรชาเสียใจหนีออกจากบ้านมาพบกับพลายโดยมี เหมือน (เชาว์ แคล่วคล่อง) พี่ชายของบุญเรือนติดตามมาด้วยและทำให้เหมือนได้พบกับบุญเรือนอีกครั้ง เหมือนจึงเดินทางไปพบกับอำนาจถึงที่บ้านและเกิดการต่อสู้กันขึ้นจึงได้รู้ความจริงจากปากของเหมือนว่าเขากับอำนาจเป็นเพื่อนรักกันแต่อำนาจกลับฉุดบุญเรือนน้องสาวของเหมือนมาข่มขืนจนตั้งท้องและคลอดลูกชาย 2 คนคือ พลายและระบิล และทั้ง 3 กำลังจะฆ่ากันเพราะอำนาจบอกระบิลให้นำกำลังบุกไปถล่มชุมเสือของพลายและเตรียมซ้ำถ้าใครเสียที ด้านสร้อยถูกทิมและลูกน้องรุมข่มขืนส่วนวังแค้นใจที่มาช่วยสร้อยไม่ทันเพราะบาดเจ็บที่เท้าจึงยิงลูกน้องของทิมตายหมดและขณะที่วังกำลังปลอบสร้อยก็ถูกทิมยิงได้รับบาดเจ็บโดยไม่มีโอกาสต่อสู้เพราะกระสุนหมด แต่ทิมก็ถูกสร้อยยิงด้วยลูกซองจนตาย ส่วนอำนาจ อรชา และเหมือนพยายามมาห้ามไม่ให้ฆ่ากันแต่สุดท้ายอำนาจถูกกำแหงยิงตาย ส่วนกำแหงก็ถูกระบิลยิงตายเช่นกัน
มิเชล วี
มิเชล วี (Michelle Wie) หรือ มิเชล ซุง วี (Michelle Sung Wie) มีชื่อเกาหลี คือ วี ซ็อง-มี (เกาหลี 위성미 - Wie Seong-mi) เกิดเมื่อวันที่ 11 ตุลาคม ค.ศ. 1989 เป็นนักกอล์ฟชาว อเมริกัน เชื้อสาย เกาหลี ปัจจุบันเล่นอยู่ใน แอลพีจีเอ ทัวร์ ในปี 2006 เธอมีชื่ออยู่ใน นิตยสาร ไทม์ ในฐานะ 100 บุคคลที่จะเปลี่ยนแปลงโลก
ประวัติ
มิเชล วี เกิดเมื่อวันที่ October 11, 1989 ที่เมือง โฮโนลูลู รัฐ ฮาวาย ในประเทศ สหรัฐอเมริกา พ่อชื่อ '''บี.เจ. วี (B.J. Wie) เป็นอาจารย์อยู่ในมหาวิทยาลัยฮาวาย ส่วนคุณแม่ ชื่อ โบ''' เธอเริ่มเล่นกอล์ฟตั้งแต่อายุ 4 ปี ได้เข้ามาเล่นใน USGA ในปี 2000 เมื่ออายุได้เพียง 10 ปีเท่านั้น ซึ่งถือเป็นสถิตินักกอล์ฟที่อายุน้อยที่สุดที่ได้เข้ามาเล่น และได้ประกาศเทิร์นโปร ในปี 2005
มิเชล วี เป็นนักกีฬาหญิงที่มีร่างสูงใหญ่ และพยายามลงแข่งขันกอล์ฟในรายการ PGA ร่วมกับนักกอล์ฟชายหลายรายการ โดยได้รับการยกเว้นจากผู้สนับสนุนของการแข่งขัน แต่ไม่ประสบความสำเร็จ
จนถึงปี 2009 มิเชล วี คว้าแชมป์ ในรายการ ลอเรนา โอชัว อินวิเตชันแนล เป็นแชมป์ระดับอาชีพรายการแรกได้สำเร็จ ด้วยการ เอาชนะ พอลล่า ครีมเมอร์ อันดับสองถึงสองสโตรก เป็นกอล์ฟรายการที่ 81 ตลอดการเล่นกอล์ฟ และเป็นรายการที่ 65 ในระดับอาชีพ ที่เธอลงทำการแข่งขัน
อ้างอิง
1989
พงษ์ธวัช เฉลิมกิตติชัย
พงษ์ธวัช เฉลิมกิตติชัย (เกิด 27 มกราคม พ.ศ. 2511) เป็นเชฟชาวไทย มีชื่อเสียงจากการเป็นเชฟกระทะเหล็กประจำรายการเชฟกระทะเหล็ก ประเทศไทย และเป็น Executive Chef ชาวไทยคนแรกในโรงแรม 5 ดาวในประเทศไทย ปัจจุบันเป็นเชฟประจำในร้าน Issaya Siamese Club ซอยศรีอักษร
ประวัติ
พงษ์ธวัชเกิดเมื่อวันที่ 27 มกราคม พ.ศ. 2511 เป็นบุตรชายคนเดียวในจำนวนพี่น้องทั้ง 8 คน ในวัยเด็กเขาช่วยแม่ขายข้าวราดแกงรถเข็นที่ซอยสุขุมวิท จนใน พ.ศ. 2524 ครอบครัวได้กู้เงินให้เขาไปเรียนภาษาอังกฤษที่กรุงลอนดอน ประเทศอังกฤษ โดยต้องทำงานพิเศษควบคู่ไปกับการเรียน เริ่มต้นจากการล้างจาน ก่อนเป็นพนักงานเสิร์ฟ และเข้าช่วยเชฟใหญ่ จนเมื่อช่วงที่ผู้ช่วยเชฟขาดงาน เขาก็ได้รับชวนให้เป็นผู้ช่วยเชฟใหญ่ ผู้จัดการเสนอให้เขาไปเรียนทำอาหารมาก่อนทำหน้าที่เชฟ แต่ระหว่างเรียนเขาประสบอุบัติเหตุถูกรถมอเตอร์ไซค์เฉี่ยวชน และพักรักษาในโรงพยาบาลหลายสัปดาห์ เป็นเหตุให้หมดสิทธิ์สอบและเรียนไม่จบ จากนั้นเขาเดินทางไปช่วยพี่สาวทำร้านอาหารที่ประเทศออสเตรเลีย ช่วงนี้เขาได้มีโอกาสฝึกฝนการทำอาหาร พร้อมตระเวนเป็นเชฟตามที่ต่าง ๆ ตั้งแต่ประเทศออสเตรเลียไปจนถึงประเทศฝรั่งเศส